
Gobierno a ripiti su posicion: No tin espacio pa duna indexering 

Sindi catonan lo bay den nan seno, pa consulta 
cu nan miembrecia riba e siguiente paso 

No ta exclui un protesta masal 



DIARANZON ultimo, e 5 sindicatonan 
cu tin representacion den aparato guber- 
namental a pone como nan deadline pa 
Gobierno reacciona riba nan peticion pa 
negocia indexering. 

Tur sindicalista tabata sa caba, e posicion 
di Gobierno, cu via di Minister di Finanza, 
Xiomara Ruiz Maduro a laga sa caba, cu 
awor no tin espacio pa duna indexering. 


E vocero di e 5 sindicatonan, Edward 
Maduro a laga sa cu: ‘Nos ta mesun ca- 
minda cu siman pasa. E contesta tabata 
algo cu nos tabata sa caba”. Riba e pre- 
gunta cual lo bira e siguiente paso, t’asina 
cu cada sindicato lo bay den nan seno 
pa consulta cu nan miembrecia, cual t’e 
siguiente paso pa tuma. 

No ta exclui manera a ser bisa anterior- 
mente, adelanta nan tabata sa posicion di 
Gobierno, pasobra esaki a bin ta sosode, 
tur biaha ora papa di indexering, pero un 
posibel accion masal no ta exclui, pasobra 
esaki t’e forma pa haya Gobierno pa cam- 
bia di opinion. 

E sindicatonan cu ta forma e bloke sin- 
dical ta SEPPA, TOPA, SADA, Simar y 
SPA. Adelanta nan tabata sa cu e tema 
di indexering lo bira un issue pa bringa, 
pasobra di otro forma e sindicatonan lo 
no logra. 


Awor palabra ta n’e miembronan y ta nan 
lo dicidi cua t’e siguiente paso, Otro si- 
man, cada uno di e sindicatonan menciona 
lo consulta cu nan miembro pa despues 
bin bek pa anuncia nan decision. 

Ni maske cu Gobierno kier paga indexeri- 
ng, Gobierno ta bou di presion di CAFT, 
cu ya a duna di conoce cu Gobierno no ta 
cumpli cu loke nan mes a priminti, esta di 
reduci gastonan di personal. 

Gobierno a sigui yena e aparato cu mas 
personal. Den campaña, mesun parti- 
donan cu ta sostene Gobierno awe, a laga 
sa di loke corta gasto, di e.o. biahe pa ex- 
terior. 

Pero nada di esaki a sosode. Mira p.e. bi- 
aha pa Cuba dor di Minister Chris Rome- 
ro, y hunto cune a biaha tambe Grupo di 
Betico. Esaki tabata necesario? 


Detencion di Carlos C., e ta di dos 
detencion den caso di "Asilo Gate 



HOPI Venezolano, cu tabata desea 
di haci un peticion pa asilo na Aruba, 
a wordo estafa miles y miles di florin 
dor di aparentemente e sospechoso aki 
y of mas persona. E caso aki a haya 
nomber di “Asilo Gate”, cu ta bou in- 
vestigacion y no ta descarta cu mas de- 
tencion lo por cay. 

Diahuebs for di oranan tempran di 
mainta un team di Recherche tabata 
atendiendo cu un caso, e caso di “Asilo 
Gate”. te den oranan di merdia a logra 
detene un persona mas den e caso aki. 


E sospechoso yama Carlos C. ta un per- 
sona cu ta engañando Venezolanonan 
cu ta bibando na Aruba y cu kier pidi 
asilo na Aruba. E peticion cu nunca lo 
por pasa via e canalnan oficial di Go- 
bierno, pa motibo cu manera ta conoci 
e persona mes mester haci e peticion 
aki personalmente y no por entrega 
niun peticion pa asilo via un tussen 
persoon. 

Esaki t’e di dos detencion cu a cay den 
e caso aki. Algun tempo atras a haci e 
prome detencion, 

Rudolf Gibbs, kende tabata un ex 
agente policial, aparentemente Gibbs 
lo ta wordo considera como cabesante 
di “Asilo Gate”. 


E investigacion contra e sospechoso 
Gibbs aparentemente lo a termina 
caba y actualmente e ta cera na KIA. 
E prome informe tabata mustra Car- 
los C, tabata logra estafa e Venezola- 
nonan pa sumanan cuantioso, miran- 
do nan desesperacion pa haya asilo na 
Aruba. 

Despues cu basta denuncia a drenta 
cu e sospechoso aki tabata cometiendo 
hopi abuso contra e Venezolanonan, 
cobrando nan miles y miles di florin pa 
haci e tramitenan p’e peticion, yenan- 
do un formulario di peticion pa asilo,cu 
e tramitador aki no por a ni entrega. 
Autoridad a bay over na detene Carlos 
C. como sospechoso di ta estafando e 
Venezolanonan aki. 

Aruba a destaca na ceremonia di CHTA Awards 

Ganadonan: Berlinda Engelhardty Bucuti & Tara Beach Resort 



E aña aki Aruba a destaca n’e ceremonia anual di 
Caribbean Hotel and Tourism Association (CHTA) 
cu ta CHIEF Conference. 

CHTA ta honra esnan cu ta un ehempel excelente 
den e industria di turismo y hotel. Miembro di 
AHATA, esta Bucuti & Tara Beach Resort a ricibi 
e Caribbean Hall of Fame Award pa practicanan 
sostenibel y Berlinda Engelhardt ganadora di e 
AHATA Excellence Awards 2018 a gana e premio 
di Empleado di Aña di Caribe 2019. 

E premio di Empleado di Aña ta reconoce un em- 
pleado di hotel of turismo den e sector priva cu tin 
un averahe halto di habilidad tecnico como hospi- 
talidad. 

Berlinda Engelhardt di Renaissance Aruba Resort 
a biaha pa Miami y a wordo sorprendi ora a men- 
ciona su nomber como e ganadora. Coleganan di 
Engelhardt y AHATA a wanta esaki secreto te na 
ultimo momento. Ta un logro grandi pa Aruba, pa- 
sobra tabatin nominadonan for di henter Caribe. 
AHATA ta felicita staff y personal di Bucuti & Tara 
Beach Resort cu e Hall of Fame Award y Berlinda 
Engelhardt cu su premio di Empleado di Aña di 
Caribe 2019. 

Nan ta un role model pa tur cu ta traha den e in- 
dustria turistico na Aruba y cu ta contribui dia- 
riamente n’e exito di nos isla. E premionan aki ta 
reconoce nan compromiso den e industria mas aya 
di Aruba. 



KEN TA BERLINDA ENGELHARDT 

Berlinda Engelhardt ta traha na Renaissance 
Aruba Resort & Casino for di aña 2007. 

E1 a cuminsa como host den casino y den 1 
aña di tempo a promove como concierge di 
hotel. 

Awor e ta Supervisor di Lead Guest Experi- 
ences. Su habilidad ta laga e huespednan sin- 
ti nan mes bon bini y na cas. 

A crea relacion largo cu e bishitantenan. Du- 
rante añanan Berlinda Engelhardt a ricibi 
premionan pa su compromiso y desempeño. 

Presentacion Publicacion f he Archaeology 
of Aruba: The Pictographs and Petroglyphs 

Diabierna dia 5 di juli na Museo Arqueologico 



23 Aña pasa, Arkeologo-Consehero di 
Museo Arqueologico Aruba, dr. Aad 
Versteeg, riba peticion di Director di 
Museo Arqueologico Aruba e tempo ey, 
sr. Evelino Fingal, a inicia un catalogo 
di sitio y pinturanan riba baranca di 
Aruba. 

Dor di circumstancianan no por a 
sigui cu e proyecto aki te cu 9 aña 
pasa, Arkeologo drs. Harold Kelly di 
Museo Arqueologico a peticion di Di- 
rectora Arminda (Vivi) Franken-Ruiz, 
a reforsa dr. Versteeg p’asina yega n’e 
realisacion di e publicacion “The Ar- 
chaeology of Aruba: The Pictographs 
and Petroglyphs”. 

E catalogo importante y impresion- 
ante aki lo ser presenta diabierna dia 
5 di juli pa 7or di anochi na Museo Ar- 
queologico den colaboracion cu Funda- 
cion 1403 cu a percura p’e fondonan 
necesario p’e publicacion aki. 

E anochi di presentacion ta gratis y lo 
tuma lugar den auditorium di Museo 
Arqueologico Nacional Aruba. E ano- 
chi aki tambe tur esnan cu ya a cum- 
pra e publicacion den pre-benta por 
busca e buki, como tambe p’esnan cu 
ta desea lo por cumpra e publicacion 
tambe despues di e presentacion ofi- 
cial. 



Harold Kelly a traha intensivamente 
cu Aad Versteeg pa structura e publi- 
cacion y a percura pa tur informacion 
nobo di sitio y pinturanan riba baran- 
ca a ser incorpora den e buki. 

Pa haci esaki mester a bishita tur e si- 
tionan y up-date tur data nobo. Un as- 
pecto interesante di e publicacion aki 
ta cu e ta documenta tambe e historia 
di e documentacion di e pinturanan. 
Documentacion di e pinturanan riba 
riba nos isla a cuminsa caba na 1827 
cu e documentacion di Van Raders, 
pues di hopi tempo pasa caba e pin- 
turanan riba baranca tabata capta e 
atencion di hendenan. 

E ta un parti di nos herencia cultur- 
al cu a ser documenta for di tempran 
caba y den un forma extensivo pa dife- 
rente persona cu a documenta e histo- 
ria di Aruba y cada un riba nan mes 
un manera. 

Loke ta haci e publicacion mas special 
ainda ta cu e ta combina dos pensam- 
ento diferente di dos specialista riba e 
tereno di arkeologia. 

Pues, Arkeologo Versteeg a base di su 
experiencia y expertisio cu otro pin- 
turanan riba baranca, manera esnan 
di Suriname, ta mira similaridadnan 
y asina ta interpreta esakinan. 

Cu e publicacion aki Versteeg ta laga 



su pensamentonan y experiencia atras, 
mientras Arkeologo Kelly a scoge pa un 
metodo mas obhetivo na unda ta crea 
un base pa sigui haci investigacionnan 
mas extensivo riba e pinturanan riba 
baranca di Aruba. 

Pe pinturanan riba baranca di Aruba 
ta ser reconoci como patrimonio mun- 
dial di UNESCO e documentacion ta 
un parti hopi esencial den e proceso pa 
nominacion y p’esey e publicacion aki 
ta sumamente importante. 

E catalogo aki por a ser realisa danki 
na Prins Bernhard Cultuurfonds, UN- 
OCA, Gomez Coffie, FCCA y Grant 
Thorthon y lo ta den pre-benta p’e prijs 
special te cu dia 30 di juni. Por pasa na 
Museo Arqueologico na Schelpstraat 
42 of paga via e link riba e facebook 
page di Fundacion 1403, pa sigura cu 
haya un buki. 

E anochi di e presentacion e exposicion 
temporario international “Lasonan 
Caribeño, hendenan conecta, antes y 
awor” tambe lo ta habri pa publico. 
Museo Arqueologico Aruba conhunto 
cu Fundacion 1403 ta invita cordial- 
mente un y tur p’e presentacion di 
“The Archaeology of Aruba: The Pic- 
tographs and Petroglyphs” diabierna 
dia 5 di juli pa 7or di anochi na Museo 
Arqueologico na Schelpstraat 42. 

Chico Harms a haya reconocemento 
pa su aporte grandi pa celebracion 

di Dia di San Juan 



DIALUNA Dia di San Juan, 
Minister Xiomara Ruiz-Madu- 
ro tabata presente na Centro di 
Bario Brazil pa un momento spe- 
cial pa hunto cu Departamento di 
Cultura duna un reconocemento 
na sr. Chico Harms pa su trayec- 
toria y dedicacion di semper na 
celebracion di Fiesta di San Juan 
Dera Gay. 

Sr. Chico Harms a keda masha 
contento cu e reconocimento y ex- 
presa palabra di danki, manera 
el a trece dilanti cu e no ta traha 
pa haya reconocimento pero e ta 
haci’e cu amor pa nos pais y cul- 
tura. 

Tambe sr. Chico Harms a invita 
Minister Xiomara Ruiz-Maduro 
pa participa den e parada cultur- 
al di Dia di Brazil. 

Minister Dangui Oduber na apertura di ATCA 201 9: 

Aruba su exito di turismo ta ser midi dor di 
e percepcion y felicidad di nos residentenan 



E di 35 ‘Annual Tourism Conference Aruba’ 
(ATCA) a inicia oficialmente, unda partner- 
nan di Merca y tambe Canada tabata presente. 
Minister Dangui Oduber, mandatario encarga 
cu turismo tambe tabata presente y a hiba un 
discurso elocuente pa tur esnan presente. 

“Mi ta contento pa raporta cu nos industria di 
turismo ta sigui gosa di exito, den un tempo 
na unda cu biahamento pa Caribe a bira ma- 
sha popular, specialmente despues di un tem- 
porada di horcan devastador na 2017. 

Y aunke e competencia ta uno fuerte, Aruba 
ta sigui mantene su mes como un di e 5 isla- 
nan mas bishita den Caribe, sin laga afo di ta 
number 1 den e aspecto di bishitantenan re- 
petitivo”, Minister Dangui Oduber a cuminsa 
na expresa. 

E mandatario a splica cu e mercado dominante 
ta sigui di t’esun Mericano, unda na 2018 por a 
mira un ingreso di 6.7% compara cu aña 2017, 
cual ta traduci na 750 mil turista, di e total di 
1,082,000 di e asina yama ‘stay-over visitor’ 
(turista cu a keda drumi 1 anochi of mas na 
Aruba). Pa loke ta añanan 2019 y 2020, tur 
indicador ta mustra cu e mercado aki lo sigui 
crece, Minister Dangui Oduber a sigura. 



Aruba mester ta orguyoso di su mes segun e mandatario ta continua den 
su discurso, como cu “na 2018, e nivel di satisfacion di nos turistanan 
tabata na 77%. E indicador aki cu a ser midi pa A.T.A., ta demostra cu 
nos ta riba un bon ruta cu turismo”. 

Minister Dangui Oduber ta bisa cu Aruba su exito den turismo ta ser 
midi dor di e percepcion y felicidad di Aruba su residentenan. 

Minister Dangui Oduber: “Como e di dos nacion na mundo cu mas ta de- 
pende di turismo, nos ta balora masha e felicidad di nos hendenan local. 
Ta nan t’e curazon y alma di e industria di turismo y ta nan esfuerso ta 
loke ta garantisa un calidad halto pa loke t’e experencia di e turista aki 
na Aruba.” 

Durante su discurso e mandatario encarga cu turismo a duna di conoce 
cu lo sigui cu e maneho actual, unda ta inverti pa atrae turistanan di 
calidad. 

Minister Dangui Oduber ta splica cu ya caba a tuma pasonan necesario, 
manera e.o. reapertura di e Visitor Information Center na San Nicolas, 
desaroyo di Baby Beach, desaroyo di Port of Aruba (waf) den un Port 
City, e Malmok Boardwalk y mas. 

Sin laga afo cu danki n’e desaroyonan aki, sector priva tambe ta haci- 
endo su parti, invertiendo den productonan nobo y atractivo. 

Tur esaki ta loke ya caba ta y lo bay sigui duna su fruto pa loke t’e ex- 
perencia unico cu Aruba ta ofrece su bishitantenan. 

Na final di su discurso, e mandatario a gradici cada un socio den e indu- 
stria di turismo p’e trabou cu nan ta haciendo. 

“Nos exito nunca lo a wordo logra si no ta pa cada un di e hotel, opera- 
tornan di tour, A.T.A. y cada un persona of compania cu ya sea di forma 
directo of indirecto a traha den e industria aki. Nos ta aprecia e contri- 
bucion di cada un y lo sigui di ta agradeci na e lealtad y amistad brinda 
na Aruba”, Minister Dangui Oduber a bisa. 

E Organisacion San Nicolas Business Asso- 
ciation (SNBA) a reuni e siman aki cu Three 
Rivers Real Estate, kende t’e grupo di inver- 
sionista/desaroyadornan di Baby Beach Re- 
sort San Nicolas. Pa hopi aña a papia asina 
hopi riba e posibilidad pa un hotel na San 
Nicolas, sinembargo no a logra. 

Pueblo di San Nicolas no kier a sinta warda 
pa un Gobierno bolbe bin cu promesanan y no 
cumpli cu ne. 

P’e motibo aki Gobierno a percura pa guia 
henter e proceso na un forma hopi serio y 
transparente. 

Minister di Desaroyo Teritorial, Infrastruc- 
tura y Medio Ambiente sr. Otmar Oduber a 
splica cu tabatin casi 14 luna di combersacion 
y negociacion cu a tuma lugar, pa logra e gran 
proyecto aki cu lo ta tremendo pa economia di 
Aruba y sigur San Nicolas. 

Pa locual t’e tema di desaroyo hotelero na San 
Nicolas, Minister Oduber a splica cu tabatin 
combersacionnan cu a tuma lugar caba an- 
teriormente cu SNBA caminda cu a scucha 
kico nan tabata mira y kico nan ta desea di e 
proyecto. 

E puntonan aki a wordo inlcui tambe den dia- 
loga cu tabatin cu e grupo di desaroyadornan. 

Presidente di SNBA no tabata na Aruba pa 
forma parti di e reunion, pero su Vice Presi- 
dent, Melton Arrindel y henter e ‘board’ ta- 
bata presente den un reunion cu a bay den 
un ambiente positivo. Pa cual cu hopi entusi- 
asmo a tuma nota di e presentacion tocante e 
proyecto y alabes a haya oportunidad tambe 
“one on one” cu e desaroyadornan pa haci pre- 
gunta, ventila nan pensamento y ideanan di 
kico nan mes ta spera, oportunidadnan y reto- 
nan pa loke ta trata desaroyo na San Nicolas. 


San Nicolas Business Association 
a sinta cu inversionistanan di 
Baby Beach Resort San Nicolas 




Mini Megaycu Af1.2 r mas, 
porgana ejackpotdi 


W 


W 

P !?87 


«if 2T iifcñp aj m 




L riORft' 


m? 


Afl. 160.000,- 


Pa mas informacion yama 525-7555 of bishita nos website iottoaru ba.com 
































8 


AWEMainta 


Diabierna, 28 juni 2019 



' I Mcdio i 

y ndtui 

ambMfilp Boa mil 

3— ^ ofdestri 


Mcdio ombicntc 
y naturaidsd 

Boa mira yarvdqlismo 
of destruociori oontra 
naturgleso? 


AWENDIA hopi biaha ta mira keho y ex- 
presionnan riba social media. Ora ta trata 
di kehonan cu un persona kier p’e depar- 
tamento of instancia concerni reacciona y 
actua riba nan, e ora ey mester haci esaki 
via e canalnan oficial di e departamento. 
Na Directie Natuur en Milieu nos ta ricibi 
kehonan cu ta encera nos medio ambiente 
como tambe nos naturalesa. 


Pa entrega un keho oficial na DNM, e afdel- 
ing Inspectie, specificamente e centralista, 
t’esun ecarga pa atende y canalisa e keho 
pa haya un solucion. 

P’esey DNM ta trece dilanti cual t’e manera 
cu por entrega un keho cerca nos. Esaki ta 
posibel via Infraruba, telefonicamente, un 
carta personal of via email. 


ARUBA 


TIMESHARE 
FOR SALE BY OWNER 





UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


DNM ta informa di e medionan disponibel unda 

Por entrega keho relaciona cu nos 
medio ambiente y naturalesa 


VIA INFRARUBA 

Desde comienso di 2018 Minis- 
terio Ruimtelijke Ordening en 
Milieu (MinROIM) a institui e 
plataforma Infraruba. 

Via e plataforma aki por manda 
no solamente kehonan di natu- 
ralesa y medio ambiente, pero 
otro kehonan tambe. 

Asina cu ricibi e keho, ta mand’e 
n’e diferente departamentonan 
cu ta resorta bou di inROIM. 

E proposito ta pa den futuro tur 
keho drenta via Infraruba; esaki 
lo bira manera e meldpunt. 

Asina por haya colaboracion en- 
tre departamentonan pa resolve 
casonan y tambe atende nan na 
un manera mas eficiente. Ta ob- 
vio cu no ta tur hende ta prefera 
di uza e plataforma aki p’esey 
ta tene otronan tambe como op- 
cion. Por entrega e keho via e 
website www.infraruba.com. 

VIA TELEFON 

Semper ta posibel pa DNM 
tuma un keho via telefon cerca 
e afdeling Inspectie. E number 
di DNM ta 584-1199 y por pun- 
tra p’e centralista Yessy Farro- 
Arends. 

VIA EMAIL 

Tin hende cu ta prefera manda 
un email directamente n’e per- 
sona concerni. E e-mail adres di 
e centralista ta: 

Yessenia.arends@dnmaruba.org 


VIA CARTA 

Tin hende cu ta prefera entre- 
ga un keho of notificacion di un 
caso via carta. Esaki ta posibel 
aunke no ta hopi hende ta haci 
uzo di esaki. Por dirigi e carta 
na: 

Directie Natuur en Milieu (DNM) 
Dhr Ir. Gisbert Boekhoudt 
Directeur DNM 

Ter attentie van: Hoofd Inspec- 
tie 

Adres: Bernhardstraat # 75 
San Nicolas, Aruba 

PERSONALMENTE 

E metodo menos uza pa entrega 
un keho cerca nos afdeling In- 
spectie ta un bishita personal. 
Pero esaki sa pasa debez encu- 
ando. Nos adres ta Bernhard- 
straat 75 na San Nicolas, na 
unda antes tabata Centro Me- 
dico Rudy Engelbrecht. 

DNM kier a remarca cu e pla- 
taformanan di social media (fa- 
cebook, Instagram, etc) no t’e 
canalnan oficial pa entrega un 
keho. E ta keda un plataforma 
di expresa un opinion y pa DNM 
no ta posibel pa scan platafor- 
manan social pa wak unda tin 
un keho y na ken ta mand’e. Si 
un ciudadano ta desea di entre- 
ga un keho oficial esaki mester 
sosode den un di e 5 maneranan 
cu nos a caba di menciona. 

Nos ta hopi agradeci na tur ci- 
udadano consciente y atento cu 
ta desea wak solucion n’e pro- 
blemanan relaciona cu nos me- 
dio ambiente y naturalesa. 

Polis ta confisca auto 
cu no tin documento 
na ordo y e hoben 
chauffeur a haya lift 
pa Warda di Polis 





DIARANZON algo pasa di ll’or di anochi, 
durante patruya, Strandpolitie ta dicidi di 
para un auto na altura di Playa Linda Beach 
Resort. Na momento cu e hoben chauffeur a 
duna e agentenen e papelnan di e auto, nan 
a ripara cu niun papel no ta na ordo. 

E seguro tabata di un otro auto, p’e motibo 
aki e Polisnan a dicidi di tuma e auto den 
beslag. Takelwagen a hiba e auto na Warda 
di Balashi y ora e chauffeur trece tur docu- 
mento legal di e auto, e lo por haya su auto 
bek. 

Un otro patruya tambe a bay n’e sitio pa 
asisti nan colega, e hoben chauffeur a haya 
un lift den patruya. Nan a hibe Warda di 
Polis p’asina su mayornan por a pasa buske 
pa hibe cas. 



MILIEU STRAAT 
SAN NICOLAS . 


Serlimar 


30juni 2019 

Pa demostra con serio nan ta 

Three Rivers a 
anuncia cu prome 
piedra lo wordo poni 
na october awor 

A deposita caba e placa pa performance bond 


RECIENTEMENTE Banco Central 
Aruba a otorga e permiso p’e desaroyador- 
nan di Three Rivers por importa e placa den 
cuadro di e ultimo fase cu tabata falta pa 
adkisicion di e tereno cu ta trata e “perfor- 
mance bond”. Ta trata di un suma prome- 
dio di 13 miyon, pa un proyecto di riba 200 
miyon cu ta bay tuma lugar. Nan a anuncia 
cu e intencion ta pa october awor lo tin cer- 
emonia di ponemento di prome Piedra. 

Ademas, den e reunion cu Gobierno e desa- 
royadornan a presenta ultimo diseñonan 
di e proyecto, cual a wordo presenta ante- 
riormente na DOW y a haya aprobacion 
p’esakinan. 


Mester bisa cu e diseño ta uno cu ta pas bon p’e area y aworaki con- 
huntamente cu e arkitectonan compañando e inversionista y desa- 
royadornan, lo bay cuminsa cu e proceso di e.o. introduccion na co- 
munidad. 


Mas atardi, despues di e reunion cu a tuma lugar den sala di Con- 
seho di Minister, Three Rivers Real Estate a reuni tambe cu esnan 
di San Nicolas Business. 

Gabinete Wever — Croes ta sumamente orguyoso di e proyecto aki cu 
tin un trayecto sumamente largo, considerando cu ya pa decadanan 
a designa e area na San Nicolas como area pa desaroya. 

Sinembargo, den transcurso di añanan a wordo confronta cu dife- 
rente reto cu a impidi esaki. 

Apesar di esaki, Gobierno actual, esta Gabinete Wever - Croes a 
base di e meta comun ta forma e totalidad pa por yega n’e oportu- 
nidad aki pa logra un desaroyo pariba di nos isla. Un desaroyo cu 
henter San Nicolas lo beneficia di dje, pero cu lo tin efecto positivo 
tambe pa economia di henter Aruba. 


CASINO AND SHOPS 

Serving our guests for 30 years, Alhambra Casino is the leader 
fn providing excetlent customer service and invites qualified applicants 
to join the team. Alhanibra Casino team members enjoy 
competitive pay and a fun work environment, 

We are accepting applications for the foliowing position: 

Cteaner (Maie) 

Requirements; 

■ Basic knowledge of English, Spanish and Dutch. 

- Able to work Shlfts, weekends and Hoiidays, 

- Good communication skills. 

- Preferable some experience with 
chemkals and deaning products. 

■ Outgoing Personality. 

^Team work. 

We Offeri 

* pleasant work atmosphere 

* Competitwe saiary 

■ Attraetive benefits 

* Opportunity ta grow in the company 

Apply in person atthe Hurrvan Resources Department 
from Monday through Friday between 900 a.m. - 1:00 p.m. 
Juancho Irausquin Boulevard 47 

Pleasebring picture, 

* Ygu wjII be required to take a drug test before hiring * 

Must be Aruban Citizen. 

E prome "Active Shooter Awareness Seminar" teni na Aruba 

Organisa pa AAA, den cooperacion cu JetBlue Airlines y Cuerpo Policial Aruba 




Aruba Airport Authority N.V. (AAA) 
den colaboracion cu JetBlue Air- 
lines y Cuerpo Policial Aruba (CPA) 
recientemente a organisa e prome 
Active Shooter Awareness Seminar 
cu mas di 240 participante. 

E proposito di e 2 sesionnan tabata 
pa brinda concientisacion riba inci- 
dentenan cu un “Active Shooter” y 
pa ekipa participantenan cu tipnan 
y conseho kico pa haci pa sobrebibi 
un incidente asina. 

Durante e sesion di mainta, cu a 
wordo atendi p’e cabesantenan di 
skolnan local, JetBlue Airlines a 
presenta su “Safe Schools Program” 
y a enfoca riba e efectonan di un 
susedido di un Active Shooter na 
skol. 

Un sobreviviente di un tiroteo tragi- 
co na skol na Merca a comparti su 
storia y a elabora riba e fundacion 
cu el a cuminsa despues di su expe- 
riencia. 

CPA a comparti con nan ta prepara 
nan mes pa responde na inciden- 
tenan asina y a duna tambe tipnan 
valioso con skolnan por laga nan 
propio maestro y alumnonan pre- 
para plannan con pa salba bida di 
otro den un caso asina. 

E sesion di atardi su enfoke tabata 
mas riba e comunidad di aeropuerto 
y a inclui un ehercicio “Table Top” 


guia dor di JetBlue Airlines. Aunke 
cu a usa un scenario di aeropuerto, 
e lesnan cu a wordo siña por wordo 
aplica den cualkier situacion di tra- 
bou/bida. 

CPA a comparti su experiencianan 
di e drill recien cu a wordo teni na 
aeropuerto y a pone hopi enfasis 
riba e importancia di trainingnan 
di preparacion continuo. 

CPA tambe a comparti algun tip 
importante pa sa con pa reacciona 
y actua den un caso asina. 

CEO di AAA sr. James Fazio a in- 
dica cu Aeropuerto di Aruba ta un 
di e aeropuertonan di mas druk 
den e region di Caribe, cu 29 dife- 
rente aerolinea cu ta contribui n’e 
procesamento di mas di 2.5 miyon 
pasahero pa aña y p’e motibo aki e 
ta Aeropuerto su tarea pa proteha 
usuarionan di e infrastructura crit- 
ico aki. 

Un incidente di Active Shooter hopi 
biaha ta pasa den algun seconde, 
pero lo tuma varios minuut prome 
cu Polis por yega n’e sitio. 

Segun James Fazio e ta crucial p’e 
comunidad di aeropuerto ta con- 
ciente y prepara pa incidentenan 
asina, aunke cu ta pensa cu esaki 
no lo pasa na Aruba. James Fazio a 
aplaudi e cooperacion entre e enti- 
dadnan cu recientemente a organisa 


e Active Shooter drill na aeropuerto 
mirando cu e tipo di trainingnan 
aki ta trece e concientisacion entre 
tur hende cu ta parti di e comuni- 
dad di aeropuerto. 

“Safety ta nos balor principal, y nos 
ta consider’e importante pa colab- 
ora cu nos partnernan y miembro- 
nan di comunidad pa siña preven- 
cion y e comportacion adecua den 
scenario di peligro,” asina sr. Jose 
Figueroa, JetBlue Director of Cor- 
porate Security for International 
Markets a bisa. “Concientisacion y 
preparacion ta esencial pa sigura 
safety, y nos ta agradecido na Gobi- 
erno di Aruba, Cuerpo Policial Aru- 
ba, Aruba Airport Authority N.V., 
nos crew membernan y partnernan 
pa yuda nos ofrese e “Safe Schools 
Program” na Aruba.” 

CPA su Hefe di Polis, sr. Andrew 
Hoo a indica cu aunke CPA ta en- 
foca primordialmente riba duna 
presentacionnan di prevencion im- 
portante na diferente skol y otro 
entidad, esaki tabata e di 2 biaha 
cu CPA a conduci un drill asina y 
ta prome biaha cu CPA a participa 
den un seminario cu enfoke riba e 
forma di reacciona y intervencion. 
“E drillnan recien na aeropuerto y 
n’e skol local a brinda nos Rapid 
Response team cu lesnan valioso,” 

Lider di fraccion di POR, Marisol Lopez-Tromp 


enezuela, structura 
estatal den Reino 
y SDG's temanan 
atendi durante 
reunionnan di IPKO 


LIDER di fraccion di POR den Parlamento, Marisol 
Lopez-Tromp ta forma parti di e delegacion di Parla- 
mento di Aruba cu ta n’e momentonan aki na Hulanda 
pa atende e reunionnan Interparlamentario di Reino 
(IPKO). E ta informa cu e reunionnan aki ta suma- 
mente interesante unda e diferente partinan na nivel 
Parlamentario ta reuni y ta atende diferente tema di 
interes pa tur pais. 

E biaha aki, mescos cu den otro ocasionnan, un di e te- 
manan cu ta resalta t’e situacion na Venezuela. Cada 
pais a presente kico ta nifica pa nan e crisis den cual 
nos pais bisiña ta pasando y por bisa cu Aruba t’e pais 
mas afecta y a indica kico e consecuencianan ta pa nos 
isla. 

Sustainable Development Goals (SDG), esta metanan 
di desaroyo sostenibel den Reino Hulandes, tambe a 
haya atencion y a wak con leu cada pais ta pa loke t’e 
metanan aki. Marisol Lopez-Tromp ta forma parti di 
e grupo di trabou di SGD riba integridad, cual ta un 
topico di interes grandi den Reino Hulandes. 

Diaranson atardi tabatin presentacion di diferente pro- 
fesor tocante Structura Estatal den Reino Hulandes, 
riba con esakinan a bay a lo largo di tempo, e relacion 
cu Statuut y con e ta relata n’e parti di ‘geschillen re- 
geling’ cu lo bay wordo trata tambe. 

Lopez-Tromp a indica cu tabata un atardi sumamente 
interesante y fructifero pa loke t’e parti aki unda cu 
sigur ta contribui na locual lo t’e reunion cu lo tuma 
lugar den e proximo dianan tocante ‘geschillen regeling’. 

Organisa dor di A.T.A - AHATA y Aruba Airport Authority: 

ATCA 2019 ta constata cu Merca y Canada 
ta desaroyando fuerte y prometedor 



E siman aki, nos destinacion un biaha mas ta anfitrion 
di un conferencia turistico internacional, e biaha aki ta 
trata di e di 35 edicion di ATCA 2019 — Annual Tour- 
ism Conference Aruba. 

Diamars anochi a yama un bon-bini caluroso na tur 
participante durante un recepcion cual a wordo patro- 
cina dor di Renaissance Aruba Resort & Casino na Re- 
naissance Private Island. 

Diarazon mainta e apertura oficial a tuma lugar na 
Renaissance Convention Center, unda Minister Presi- 
dent sra. Evelyna Wever-Croes a habri e conferencia, 
expresando su gratitud na tur e participantenan cu ta 
haciendo Aruba nan prioridad pa bende den exterior y 
asina atrae e bishitantenan pa disfruta di nos bunita 
destinacion. 

Minister di Turismo sr. Danguillaume Oduber a elabo- 
ra riba e importancia di e industria di turismo pa Aru- 
ba, elaborando cu Aruba ta un isla hopi diversifica cu 
orientacion internacional, pero uno cu ta trata di man- 
tene y acentua mas su cultura propio, loke nos bishi- 
tantenan ta encanta. 

Tambe a subraya e hecho cu e mercadonan Mericano 
y Canades ambos ta sumamente importante pa pais 
Aruba. 


BIAHERONAN INTERNACIONAL Y SU 
NIFICACION PA ARUBA 

Durante su presentacion, CEO di Aruba Tourism Au- 
thority Ronella Tjin Asjoe-Croes a ilustra e.o. riba 
turismo internacional. SKIFT cu ta un compania in- 
ternacional bon conoci den e industria di biahe cu ta 
haci analisis di aerolinea —hotel — turismo en general 
— industria di crucero etc., den un raport recien ‘Global 
Travel Economics 2019—2029’ a menciona cu ‘biahe in- 
ternacional ta un di e industrianan cu ta mustra de- 
saroyo mas impresionante ultimo añanan, algo cu ta 
proyecta cu lo continua.’ 

Basa riba data historico di e Organisacion Mundial di 
Turismo (WTO) tabatin 494 miyon salida nobo di bia- 
heronan internacional over di e ultimo 10 añanan. Se- 
gun pronosticonan di SKIFT, esaki lo bira 507 miyon 
salida di biaheronan nobo p’e siguiente 10 añanan! 
Esaki kiermen cu e industria di biahe riba nivel inter- 
nacional ta floreciendo. Tambe a remarca cu e manera 
cu turismo ta wordo crea, mercadea y consumi lo sigui 
transforma na un manera rapido. 

E ROL DI ARUBA TOURISM AUTHORITY 

Aruba Tourism Authority ta moviendo continuamente 
y den e ultimo 2 aña a finaliza algun proyecto impor- 
tante di cual dos di nan ta: Capacidad di Carga (final- 
isando esaki) y e asina yama ‘Niche Road Map’. 

Ambos ta duna un guia transparente cu strategia y ac- 
cionan cu e principionan di guia con pa mihor anda cu 
e presencia y e futuro. 

Aña pasa a finaliza e ‘Aruba Tourism Authority’s 
multi-annual corporate strategy’ p’e periodo di 2018- 
2021. Ademas a defini e aspiracionnan pa cu e siguien- 
te añanan te cu 2025, hunto cu strategia y participa- 
cionnan necesario pa awe y e futuro. 

E nucleo di Aruba Tourism Authority ta pa brinda 
prosperidad pa Aruba dor di turismo sostenibel. Den 
esaki tin tres tema cu ta guia e aspiracion pa 2025: 
Inovacion, sostenibilidad y liderazgo. 


Sigui na pagina 15> 

KICO ESAKIKIERMEN PA NOS DESTINACION? 
Durante su presentacion, CEO di Aruba 
Tourism Authority a elabora riba e impor- 
tancia di e tres puntonan menciona e.o. pa 
cu inovacion, mester pone enfasis riba loke 
e bishitante ta laga atras den nos ecomonia, 
esaki mester crece mas cu volumen di bishi- 
tante. 

Pa ta un destinacion inovativo cu ta engran- 
dece nos atraccionnan, pero cu alabez ta com- 
petitivo riba un nivel internacional (cu otro 
destinacionnan) ta esencial pa cu esaki.Pa 
cu sostenibilidad mester controla nos crece- 
mento na un manera cu ta contribui n’e eco- 
nomia di nos comunidad, pero tambe na nos 
ambiente social y nos ambiente en general. 
Aki mester tene cuenta cu e bishitantenan, 
nos comunidad y nos industria. 

Ademas a elabora riba liderazgo unda a pone 
enfasis riba e fortaleza di e capacidadnan di 
Aruba Tourism Authority como un autori- 
dad cu ta guia e industria di turismo y cu ta 
sirbi como un recurso importante pa tur es- 
nan envolvi. A subraya pa medio di presen- 
tacionnan con imperativo ta pa semper tuma 
e dinamismo di turismo na cuenta y sigui 
tendencianan global, cual CEO di A.T.A. a 
comparti. 

A elabora hopi riba resultadonan tambe e.o. 
crecemento proyecta di bishitante afluente 
for di Merca na 2018 (+4%), highlights pa cu 
diversificacion dentro di Merca mes, y tambe 
con Aruba ta posiciona den e mercado Meri- 
cano. 

A resalta ademas cu aña pasa, Canada -cu 
un crecemento di 8%- a bira e di dos mercado 
mas grandipa Aruba, surpasando Venezuela. 
Aruba Tourism Authority ta gradici AHATA 
y Aruba Airport Authority y tur participante 
pa nan aporte continuo. E participacion na 
ATCA 2019 ta indica cu e interes den nos 
destinacion ta uno continuo, pero uno cu ta 
exigi trabou y dedicacion pa di e manera ey 
mantene e interes na nivel halto. 


Johnson 

notary services 


AUCTION 

THURSDAY J ULY 4, 2019 


On Thursday July 4, 2019, at 11 AM, at the Conference 
Room of the Chamber of Commerce, Aruba, will be 
auctioned in public. ex. art. 3:268 jo. 3:254 Civil Code of 
Aruba: 


A residential house, locally known as 

Bernhardstraat 267 

the right of long-lease till December 11, 2067 on two 
parcels of public land, situated at the Bernhardstraat, 
measuring total in size 1.372 m2: 

a public parcel measuring 748 m2, as described in 
the cadastral measuring document number 164 of 
October 4, 1945; 

a public parcel measuring 624 m2, s described in the 
cadastral measuring document number 165 of 
October4, 1945. 

No minimum starting price will be used for the 
auction of this property. Only serious offers 
will be considered. 


A commercial building locally known as 

Barcadera 1-A 

the right of long-lease till June 6, 2024 on two parcels of 
public land, situated in Barcadera, measuring total in size 
5354 m2: 

a public parcel measuring 4910 m2 cadastral known 
as First Division Section T number 147; 
a public parcel measuring 444 m2 cadastral known 
as First Division Section T number 1842; 

No minimum starting price will be used 
for the auction of this property. Only 
serious offers will be considered. 

Parlamentario Robert Candelaria durante bishita na Hulanda 

Un encuentro agradabel pa 
contribui riba proyecto di parkeo 
pa chauffeurnan cu limitacion 


DURANTE su bishita di trabou na Hulanda, miembro di 
Parlamento pa fraccion di AVP den Parlamento, Robert 
Candelaria, a topa cu e hoben Ursin Kelly cu ta trahan- 
do n’e Handhavingsorganisatie di Dienst Stadsbeheer 
di e gemeente Den Haag como “Senior Medewerker 
V er gunningen”. 

E hoben tabata masha interesa den e trabou cu e Par- 
lamentario ta haciendo na Aruba riba e proyecto pa 
regla previlegio pa chauffeurnan cu limitacion fisico pa 
parkeer nan auto. 

E hoben kier a topa cu e Parlamentario pa por comparti 
algun idea y yuda pensa con mihor atende cu e reto aki 
di parkeo pa tur chauffeur na Aruba cu tin un of otro 
limitacion, pa cual ta importante pa por parkeer mas 
cerca di nan destinacion. 

Na Hulanda e asunto aki ta bon regla for di hopi aña 
caba y chauffeurnan a custumbra cu esnan cu limita- 
cion tin preferencia riba e parkeerplaatsnan mas prom- 
inente. Esnan cu por cana bon y ta mobilisa normal por 
cana un poco mas leu ora di parkeer, compara cu esnan 
den rolstoel of cu no por cana cu facilidad. 

Ursin Kelly tin un amplio experencia cu e parkeerver- 
gunningsstelsel di Den Haag y tambe cu introduccion 
di “betaald parkeren” den e ciudad. Claro cu e ta dis- 
puesto pa comparti e conocemento ey, specialmente di 
e mihor practicanan, evita erornan cu nan a comete 
den e introduccion na Hulanda, p’asina e bay mihor na 
Aruba. 



Manera ta conoci, Parlamentario Robert Candelaria ta 
haciendo hopi esfuerso pa chauffeurnan cu limitacion 
fisico na Aruba, dor di regla cu Minister Andin Bikker 
y cu Polis pa introduci leynan y maneho nobo. 

Tambe el a atende cu otro organisacionnan pa intro- 
duci cambio den infrastructura pa hendenan cu limi- 
tacion por mobilisa mas facil na edificionan publico di 
Gobierno. 

E esfuerso aki a cuminsa riba iniciativa di defunto Jos 
Solognier. E Parlamentario a priminti’e di lo haci tur 
esfuerso posibel y e ta contento di mira desaroyonan 
positivo den su esfuersonan, locual e ta sigur cu Jos 
Solognier lo ta masha orguyoso awe. 

Parlamentario Candelaria lo trece tur e informa- 
cionnan cu el a ricibi di Ursin Kelly pa comparti cu e 
instancianan local, den un esfuerso p’e introduccion di 
e maneho aki bay bon for di prome dia. 

Despues cu a keda den cas di hende a sali 
bay sin paga y comete destruccion riba dje 




DIARANSON madruga Polis a bay 
Meiveld unda destruccion a wordo cometi 
na un cura di cas. No tabata trata di un caso 
di Hit and Run manera sa pasa diariamente 
riba nos isla. 

E problema tabata cu un persona cu a ta- 
bata keda na dicho adres mester a bandona 
e cas. 

Parce cu e doñonan lo a dune un lugar di 
keda pa algun tempo, pero cu awor e mester 
bay y tambe paga algo. Esaki no a cay den 
bon tera cerca e persona. 

Doño di e cas posiblemente a premira prob- 
lema y cu e persona lo no kier paga of lo no 
bay paga nada. A cera e porta di cura p’e no 
sali. 

Cos a bira pio, e persona na stuur di su Al- 
tezza a kibra e porta cu su auto y bay di e 
sitio. 

Polis a tuma tur dato for di e habitantenan. 
Lamentablemente e doño di e cas awor tin 
mas gasto. 

Parlamentario Richard Arends: 

Relacion entre Aruba y Hulanda no 
ta den su mihor momento 



PARLAMENTARIO Richard Ar 
ends ta participando den reunionnan 
di IPKO cu ta tumando lugar na Hu- 
landa. Den e prome dianan tabatin 
reunionnan bi-partite, mientras cu 
ta sperando pa den e siman cu ta bini 
papia riba e.o. e geschillenregeling 
den Tweede Kamer. 

Entremedio nan lo sigui cu e parti di 
lobbymento. Aruba a entrega un con- 
cepto di e cambio di e Rijkswet, cu tur 
partido representa den Parlamento di 
Aruba ta para su tras. 

Ta un alternativa, pero tambe e ta 
honra e palabracionnan haci na 2010 
y 2015 pa loke ta trata Corte di Arbi- 
trahe, di disputanan den Reino cu ta 
haci falta asina tanto den Reino Hu- 
landes. 

RIBA MESUN LIÑA 

Segun Parlamentario Arends, e ul- 
timo simannan su coleganan tabata 
na Hulanda tambe. Nan a sondea pa 
mira kico t’e ‘common grounds” entre 
e islanan, pero tambe cu Parlamenta- 
rionan Hulandes y a logra esaki. 
Parlamento di Aruba a pone esaki 


riba papel y a tuma nota cu e Comis- 
ion Central di Corsou no a acepta e 
proposicion di Aruba. Nan kier explo- 
ra mas oportunidad. 

Pa Aruba, loke tin riba papel, ta un 
destilacion di loke a palabra y loke a 
palabra recientemente, pero tambe 
for di 2010, cu mester bin un Corte in- 
dependiente pa settle disputa. 

RELACIONNAN NO TA DEN SU 
MIHO MOMENTO 

Aruba ta pasando den un situacion 
caminda cu por mira e ultimo trata- 
mento di Ley di Supervision Finan- 
ciero. Mientras cu Gobierno di Aruba 
tabatin palabracion, fraccionnan cu 
ta sostene Gobierno a opta pa cambia 
henter e Ley di Supervision Financie- 
ro den su esencia, convirtiendo e Ley 
di Supervision Financiero den simple- 
mente un ley cu ta regla un supervi- 
sion financiero. 

No e supervision financiero caminda e 
Gobierno actual a palabra pa prolon- 
ga esaki. Esaki a crea, Arends ta bisa, 
e desapunto y tambe e incomprension 
di parti di Hulanda. A tuma nota cu 
diabierna, ya caba Den Haag a cumin- 
sa saca su prome señalnan despues di 
dos siman. Un ley cu por cierto ainda 
no a wordo ratifica dor di Gobernador, 
algo hopi inusual, caminda un ley cu 
fraccion di AVP, pa motibonan obvio, 
tabata contra di e cambionan aki. 
Pero un ley cu a wordo aproba den un 
proceso democratico, ainda ta pega 
den Gobierno, no ta wordo treci dilan- 
ti pa Gobernador firme. Partidonan 
den coalicion ta hopi keto den esaki, 
mientras cu nan a trece dilanti un 
amienda, cu ta cambia e ley, haciendo 
uzo di e derecho di Parlamento. 

Ta mas cu dos siman caba cu e ley ta 


na Gobierno pa wordo aproba y wordo 
manda pa Gobernador di Aruba p’e 
tambe firma esaki, pa loke t’e parti di 
amienda. 

“Por mira mientrastanto cu CFT a 
aumenta su tono, a cancela e bishita 
cu tabatin cu Gobierno y e Comision 
Fiho di Parlamento. Esaki ta sigui 
p’e carta cu a wordo manda, caminda 
cu nan ta menasa Aruba di bin cu un 
aanwijzing, segun e competencianan 
cu CFT tin riba e ley vigente cu t’e ley 
di LAft bieu. 

E ley nobo no a wordo ratifica ainda”. 
Awor basa riba e autoridad y com- 
petencianan cu e Ley di Supervision 
Financiero bieu, ta menasando Aru- 
ba pa un aanwijzing. Esaki ta wordo 
mina poco poco y un biaha mas per- 
hudicando no solamente un Gobierno 
of un Parlamento, pero perhudicando 
pais Aruba completo, e Parlamenta- 
rio di fraccion berde Richard Arends 
a bisa. 

SPERANSA 

Fraccion di AVP semper ta percura 
pa tin nan propio reunionnan tambe. 
Apart di e agenda oficial di IPKO, 
tambe ta mira e caso. AVP kier lo mi- 
hor pa Aruba. E disertacion cu Rich- 
ard Arends a trece den Parlamento, 
mester a pone discusionnan academi- 
co un banda y yega na un solucion 
practico, na beneficio di Aruba. Esaki 
sinembargo no a duna fruto. 

Pero ta sigui duna nan input positivo 
y constructivo pa wak si por yega ai- 
nda pa kibra e impasse cu tin aworaki 
entre Gobierno di Aruba y Gobierno 
di Hulanda. 

Parlamentario Richard Arends ta bay 
topa cu politiconan Hulandes fuera di 
e reunionnan di IKPO. 

SETAR ta hisa speed di Internet 



SETAR ta den pleno preparacion pa lansa su red di 
5G como compania di telecomunicacion pionero den 
region di Caribe. Como un di e fasenan prome cu e 
introduccion di 5G, SETAR a upgrade su red pa 4.5G 
Pro. 

E red aki tin hopi mas capacidad, cobertura y ta haci 
posibel speednan hopi mas liher. Banda di upgrade 
nos red di celular, SETAR ta traha duro pa sigui opti- 
malisa su red di conexionnan fiho rond di nos isla. 

E desaroyonan aki ta haci’e posibel pa SETAR duna 
su clientanan mas speed pa nan placa. Entrante dia 
1 di juli 2019 SETAR lo hisa speed den tur su pak- 
etenan di Internet di cas y negoshi. Asina SETAR ta 
keda inova pa por duna e mihor experiencia posibel na 
su clientenan. 

Cliente cu Internet di cas (Cablenet y Fibernet) por 
nota e diferencia di biaha. Cliente cu un pakete Com- 
fort tabata ricibi te un maximo di 100 Mbps download 
y 10 Mbps upload y awor ta ricibi te un maximo di 150 


Mbps download y 15 Mbps upload. Asina SETAR lo 
subi speed den tur su paketenan di Internet di cas y 
negoshi. 

Conforme SETAR su Best Effort Policy, SETAR ta 
haci su maximo esfuerzo pa ofrece e mihor servicio na 
su clientenan continuamente, pero no por garantisa 
un speed maximo di conexion di Internet tur caminda 
y na tur momento di dia. 

E speed maximo cu un usuario ta experiencia ta de- 
pende di varios factor tecnico, manera congestion di 
Internet, congestion riba server y e device di usuario. 

MAS DATA DEN PAKETE DI CELULAR 

Pa sigui mehora e experiencia di nos clientenan den 
paketenan di data di celular Hybrid y Postpaid U, SE- 
TAR ta anuncia cu lo inclui e 3 GB adicional cu clien- 
tenan a ricibi den temporada di Carnaval como parti 
di nan pakete di data regular. Asina SETAR kier duna 
su clientenan e oportunidad pa sigui stream, chat y 
nabega social media. 















20 


AWEMainta 


Diabierna, 28 juni 2019 


Filomena MAVO cu Nochi di Museo 2019 


ALUMNO y mae- 
stronan di Filomena 
College MAVO na 
San Nicolas ta invi- 
ta Aruba henter na 
e anochi mas bunita 
di aña. 

Diabierna 28 di juni 
2019 ta tuma lugar 
e anochi cultural y 
gastronomico di stu- 
diantenan di Filom- 
ena College MAVO 
na San Nicolas. 

Den grupo di 4 alum- 
no, e studiante nan a 
traha riba e proyecto 
aki. Alumnonan lo 
presenta e bida di 
varios di Aruba su 
personahenan local 
manera Laura Wer- 
net Paskel, Percy 
Irausquin, Betico 
Croes, Rufo Wev- 
er, Juan Chabaya 
Lampe “Padu”, Boy 
Ecury y varios mas. 
Lo tin samosa, roti, 
ropa vieja, buñuelo, 
tonticas de morron, 
empanada, pabellon 
y pan de bono entre 
otro. 

E evento ta cuminsa 
6:00 y ta caba 9:00. 
Pa mas informacion 
por yama 584-5802. 
Aruba ta ser invita 
pa bin disfruta di e 
proyecto mas bunita 
y unico di nos skol 
den 2019. 

Aruba Excellence Foundation ta 
organisa su prome HR Event 


ARUBA Excellence Foundation (A.E.F.) tabatin e 
honor pa organisa su prome HR event pa aña 2019. E 
evento dinamico y interactivo a tuma lugar na Amice 
Lunchroom y tabata specialmente pa coordinadornan 
di recurso humano (H.R.) den sector hospitalario por 
sera conoci un poco mas cu e cursonan nobo cu A.E.F. 
ta ofrece. 

Banda di e curso di Aruba Certification Program 
(A.C.P.) cu ta wordo facilita for di 2011, e aña aki a 
introduci curso di ‘Service Excellence’ cual ta bay mas 
profundo riba Aruba su ‘Brand Promise’, e promesa cu 
nos ta haci e bishitante prome cu e yega Aruba, di kico 
e por spera di e servicio hospitalario y cordial, cu ta 
warde na su yegada n’e isla feliz. 

Den e curso di ‘Service Excellence’ ta enfoca riba e 
norma y balornan mas fuerte y importante cu ta car- 
acterisa e servicio local, e servicio autentico cu nos 
hendenan ta desplega y den nos industria di turismo. 
Nos ta yama esaki ‘servicio cu Zjeito’! E zjeito local, di 
Aruba cual ta tambe e guia principal di tur e cursonan 
di A.E.F. 

Un di e factornan cu ta pone e bishitantenan bishita 
y regresa nos isla frecuentemente ta nos manera hos- 
pitalario acampaña pa nos coordialidad, amabilidad, 
carisma y amor pa loke nos ta haci diaramente. Esaki 
ta loke ta distingui nos isla for di otro destinacion nan 
den Caribe. 

Un otro training cu A.E.F. lo cuminsa facilita for di 
augustus 2019 en adelante ta, ‘Stortytelling’. E meta 
di e training ta pa trata diferente punto di referencia 
(landmark) cu ta wordo bishita frecuentemente pa nos 
bishitantenan y ofrece e hermentnan n’e cursista con 
pa conta un storia tocante e ‘landmark’ usando e infor- 
macion corecto y consistente. 

P.e., conta e storia di kapel di Alto Vista, Natural 
Bridge, centro di Oranjestad y mucho mas. 

Den luna di september nos lo inicia e training pa man- 
agement cu ta titula: ‘Sustainable Leadership Pro- 




gram’. Den e training aki lo enfoca riba e topiconan 
‘Leading by example’, 

Inspiring Management’, ‘Coaching on the job’ y ‘En- 
able management’ den cual lo brinda e lidernan her- 
mentnan con pa facilita nan ekipo pa por eherce nan 
trabou mas mihor y eficiente posibel. 

Coordinadornan di HR a ricibi bastante informacion 
y nos ta spera di por sigui conta cu nan sosten pa cu e 
programa nan. Un danki special ta bay na un y tur cu 
a asisti n’e evento. 

Feria Fatima 60 


NA nomber di Pastoor Józef Pelc 
y Comision 60 aniversario di Misa 
Birgen di Fatima ta desea di invita 
parokianonan, gruponan di ora- 
cion y pueblo di Aruba en general 
pa participa n’e Feria Fatima 60 di 
Misa Birgen di Fatima. 

Feria Fatima 60 t’e di tres activi- 
dad relaciona cu e celebracion di 
60 aniversario. E ta consisti di un 
feria multicultural gastronomico, 
koffie morgen y un dia di union fa- 
miliar. 

E Feria Fatima 60 lo tuma lugar 
diadomingo 30 di juni, riba e plen- 
chi dilanti di e Misa y e horario lo 
ta di 9 or di mainta pa 2 di atardi. 
P’e dia ey tin un Santo Sacrificio di 
Misa especialmente pa Famia 8’or 
y 10’or di mainta y 6’or di atardi 
ora e Santo Sacrificio di Misa ter- 
mina lo ofrece tur e parokianonan 


presente algo pa bebe na salida di 
Misa. 

Ta bay tin oportunidad pa cum- 
pra cuminda tipico di 6 pais cu lo 
participa n’e Feria Fatima, cual 
pais nan ta: Costa Rica, Venezuela, 
Colombia, Republica Dominicana, 
Japon y sin laga afo Aruba. 

E acostumbrado “koffie morgen” 
(bendemento di bolo) no por keda 
afo, y por busca esaki na Huki di 
Buki of cerca un di miembronan di 
Asistencia Social. 

Fuera di tur esaki ta bay tin musi- 
ca, bingo religioso y presentacion di 
grupo di baile Masiduri cu bailenan 
tipico. E muchanan no a wordo lu- 
bida. Pa nan tin contamento di 
storia y pintamento, p’esey bin cu 
e muchanan, nan tambe ta wordo 
entretene dor di sra. Desiree Cor- 


rea. 

E caya di “Papayastraat” banda 
robes di Misa lo wordo sera p’asina 
entretene e muchanan cu weganan 
popular, trampolin, carousel y dino 
jump. Tambe lo bay tin bendemen- 
to di catuna y raspao pa e muchan- 
an por disfruta. 

Pone den boso agenda pa no lubida 
riba e dia aki, corda cu no cushina 
pasobra tin cuminda, no mester di 
postre na cas, pasobra por cumpra 
bolo, y pa grandi y chikito tin move- 
cion lo tin basta actividad y wega- 
nan popular. Esaki tur pa laga nos 
uni como famia y celebra Misa Bir- 
gen di Fatima su 60 aniversario. 
Bin uno bin tur bin goza e dia aki 
na nos Misa Birgen di Fatima. Boso 
presencia lo ta altamente aprecia. 
Na nomber di Pastoor Józef Pelc 
y Comision 60 aniversario di Misa 
Birgen di Fatima. 


Teleshop Sta. Cruz ta cera pa publico pa motibo di renobacion 


SETAR ta informa cu entrante 1 di juli 2019, SETAR 
Teleshop Sta. Cruz ta sera temporalmente pa publico 
pa motibo di trabounan di renobacion y construccion. 
E renobacion completo aki ta necesario pa SETAR por 
sigui brinda un calidad di servicio halto y pa mehora e 
experiencia di nos clientenan. 


Pa tur servicio por bishita mientrastanto cualkier di 
nos Teleshopnan situa na San Nicolas, Palm Beach, 
Irausquin Plein y Seroe Blanco. 

Pa informacion over di producto, abonnement riba ser- 
vicionan y compra di producto y acesorio bishita nos 
SETAR Store y Helpdesk. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com www.facebook.com/awemainta 583-1400 á 583-1444 

Aruba Bankta sigui aporta na cultura: 

SV Sportboys Aruba a celebra 60 aña 
di fiesta di San Juan "Dera Gay" 


ARUBA Bank ta sigui promove nos cul- 
tura sosteniendo 60 aña di celebracion di e 
fiesta tradicional di San Juan, esta “Dera 
Gay” na SV Sportboys dia 24 di juni. 

For di 6:00pm publico presente a disfruta 
di e presentacion di Tipico Arubano, com- 
petencia di baile di bandera, grupo di baile 
“Nos Cultura” a deleita tur presente cu 
bailenan folklorico y di Dera Gay. 

Pa cera e anochi a baila riba e canticanan di 
Zeta Band. Esnan presente a gosa cu baile 
di pareha y e competencia tan gusta....e gri- 
to di gay. E musica di Cah’i Orgel di Chido 
Marin a deleita un y tur na club di Sport- 
boys. 

Di e forma aki Aruba Bank ta aporta na 
conservacion y promocion di nos fiestanan 
cultural. 



Concierto Dominical "Donny Ladé" ta diadomingo dia 30 di jun 

cu hopi musica y baile alegre, tradicional y moderno 


DIADOMINGO awor, dia 30 di juni 2019, Fundacion 
pa Talento Musical Donny Laclé ta organisa su popu- 
lar Concierto Dominical den e sala grandi di Bibliote- 
ca Nacional Aruba den Madurostraat. Un biaha mas a 
logra hinca un programa interesante y varia den otro 
cu sin duda lo cay na agrado di e audiencia. E prome 
presentacion ta na encargo di e cantante-guitarista 
Jersey Sofia. E lo presenta diferente piesa di su pro- 
pio inspiracion. Despues e publico presente por gosa di 
baile dinamico di Diana Antonette y su elenco di baila- 
do. E grupo di baile aki lo inspira tur hende sigur pa 
cuminsa of pa sigui practica nos bailenan Arubiano- 
Antiano. Ta clausura e mainta cu Tipico Tradicion 
Musical cu ta bou di direccion di Joffrey Angela. E 


mensahe di señor Angela ta cu tur hende mester sgui 
e ehempel di Diana y su grupo y subi pista di baile, pa- 
sobra ta p’esey nan ta toca. Comision organisador ta 
invita tur e bishitantenan fiel di Concierto Dominical 
y henter pueblo di Aruba pa bin pasa dos ora agrada- 
bel y divertido diadomingo awor dia 30 di juni na Bib- 
lioteca Nacional Aruba. E concierto ta cuminsa exact- 
amente 11.00 or di mainta y ta dura te mas o menos 
13.00 or. Ta recomendabel pa yega tempran pa haya 
un bon lugar. Entrada ta gratis, pero semper por haci 
un donacion boluntario durante e concierto, p’e funda- 
cion por sigui yuda nos hobennan talentoso den nan 
estudio musical. Bini uno, bini tur! 

Bon dia yen di alegria 

Scirbi pa Ruthy "Lady Ruth" 
Vrieswijk-Bergen 

ANTES no ta tur hende tabata gusta 
bisa nan edad, principalmente ora ya 
nan a subi e edad di cuarenta. Awen- 
dia ta usa e dicho “Life begins at for- 
ty” y of hasta “fifty “ of “sixty”, paso- 
bra tur kier tin bida largo cu salud y 
pa mustra bon. 

Dos aña pasa, dia mi a cumpli 60 aña 
di edad, mi a scirbi riba facebook cu 
mi a cumpli mi “sexy sixty”. Mi no a 
sinti cu mi tabatin 60 ainda at all, 
aunke ami ta un di e poconan cu no ta 
gusta usa make-up masha, debez en- 
cuando mi lipstick y potlood pa acen- 
tua mi wenkbrauwnan a la natural. 

Awendia cu tur e “make-up, makiya- 
he” of “war paint” crioyamente bisa, 
cu tin, nan no ta sconde nan edad 
mucho hopi mas. Tin cu ta pone potret 
riba facebook solamente ora nan tin 
make up hunta. Ta normal y logico cu 
tur hende kier mustra lo mihor posi- 
bel tur caminda, principalmente ora 
ta trata di un potret. Ta un “moment 
opname”. 

Tin cu hasta ta drumi cu nan make-up 
pa nan casa no spanta di nan aparen- 

cia natural? Uffff.ta just un pensa- 

mento cu a subi bin riba pa pret. 

Tin e joke tambe cu bo tin cu keda 
mas tanto bo mes, pa ora bo muri, 
Tata Dios reconoce e persona cu el a 
traha y duna bida. Ta siman pasa mes 
a wak na television un serie di potret 
di hende muher cu a pasa den cirugia 
plastico y cu e operacion a faya, nan 
a keda mahos, mientras nan tabata 
hendenan bunita fisicamente cu nan 
bunita cara a la natural, pero cu kier 
mas y mas anto dal nan dede. 

Dicon tin hende cu nunca ta satis- 
fecho cu locual nan ta of tin ? 

Fisicamente Lady Ruth no por tabata 
un “Miss Teenage” of un “Miss Aruba” 


pasobra ta bisti bril. Pero asina mes 
miembronan di comision Miss Teen- 
age na añanan setenta a bin cas pidi- 
mi pa bay pa Miss Teenage, mi a bisa 
nan no, cu mi no ta interesa. Com- 
petencia di beyeza no ta algo den mi 
linea, mi ta un di esnan cu ta kere cu 
ta tur mucha muher of hende muher 
a wordo crea bunita segun nan Dios di 
Creacion. 

No tin nada contra di make-up cu 
otronan ta husa, pero no mester exag- 
era y e no ta algo cu ami ta gusta haci 
punto. 

Recientemente Lady Ruth a cumpli 
62 aña di edad y a celebre cu un week- 
end a la Arucano riba nos mesun isla. 
Ki dushi y bunita ta pa tin e bendi- 
cion ey pa por disfruta di excelente 
servicio na un di nos hotelnan grandi 
y luhoso . 

Enbes di fieste cu famia y amigonan, 
a opta pa un fin di siman romantico 
cu tabata exitoso y super dushi mes! 
Entre otro a bay come dinner na Oak 
Restaurant y Le Petit Café Restau- 
rant. Pero tambe nos a purba e Den- 
nys di Aruba pa prome biaha desde cu 
el a habri. 

Di dos biaha pa breakfast mester a 
warda casi un ora, pero nos no ta- 
batin pura at all. Y e cuminda a bin 
bon, dushi y cayente. Como local, bo 
ta wordo super bon sirbi tambe na 
Oak y Le Petit Café. Hasta e careichi 
den e garoshi lastra p’e cabay tabata 
algo hopi, pero hopi leuk y romantico 
pa haci, nos a goze un mundo. Como 
Arucano cana riba beach, come un ice 
cream. Danki n’esnan responsabel 
pa nos boter di champagna y snack y 
fruit platters den nos kamber. E lama 
tabata limpi y dushi banda di 6 or di 
atardi, pa despues drenta picina tam- 
be pa un rato. 

Y mi no ta sintimi 62 ainda! 

Ta ora mi wak den spiel y mi wak mi 
“streaksnan sinishi blanco” mi ta cor- 
da cu mi ta 60 plus awor. Djies aki cla 
pa cobra pensioen, hahahaha!! 



Danki na tur cu a yama y of felicita 
Lady Ruth riba facebook y of wassap! 
Nos ta duna Tata Dios danki pa un 
otro aña mas di salud, amor, alegria 
y sabiduria. Ki bunita pa a wak con 
bunita, luhoso y calusoro Holiday In 
a bira, e hotel na unda Lady Ruth a 
traha telephone operator na cuminsa- 
mento di añanan setenta. 

Nan ta profesional cu curason den 
nan excelente servicio tur caminda. 
Nos a ”recordar y vivir” nos lugar di 
nos receptie di casamento na decem- 
ber di aña 1977. 

Nos a enjoy nos weekend, despues di 
41 aña, ora nos a goza eynan di nos 
honeymoon. Aruba ta dushi, Aruba ta 
nos. Dushi pa ta turista riba bo mes 
isla tambe! 

S.V. RCA ta gradici tur hende cu a haci 
posibel pa otro Campeonato Super Exitoso 

DESPUES di 11 luna di tra- 
bou duro e ekipo di RCA Divi- 
sion Honor ta titula Campeon 
di Aruba celebrando 85 ani- 
versario. E logro aki ta danki 
n’e sistema hubenil cu ta keda 
produci talento pa hoofdklas. 

Pero tambe un palabra di elo- 
gio na tur e coaches y leidsters 
cu dia den dia afo ta yega RCA 
pa traha boluntariamente cu 
nos hobennan. 

E toke final t’e gran ayudo di 
nos sponsornan cu ta keda fiel 
cu e organisacion tricolor y 
asina ta cubri gastonan di ma- 
terial y uniform pa mas di 250 
hungador. Tambe directiva di 
RCA kier gradici Prensa p’e 
gran apoyo y cobertura duran- 
te full e aña. 

Por ultimo ta elogia e Fanati- 
cada Tricolor cu a yega en- 
grande weganan di play-off, 
pero tambe full e campeona- 
to. RCA a logra clasifica pa 
play-off den casi tur categoria; 

Sub-9 Sub-13 Sub-15 Sub-17 
Dames y Hoofdklas. 

Awor ta ora pa sigi apoya nos 
artistanan di INTER 35, 40, 

50 y INRO 60. Un y tur ta in- 
vita p’awe diabierna p’e Happy 
Hour Familiar den clubhuis di 
RCA. For di 3or ta warm-up cu 
e wega Argentina vs Venezu- 
ela y pa 7or ta e wega di Co- 
lombia vs Chile den airco y big 

Adulto y hobennan a celebra 
San Juan na Club Universal 


DIALUNA anochi despues 
di un ausencia di dos aña, di- 
rectiva nobo di Club SV Uni- 
versal presidi pa Desiree de 
Sousa Croes, a tene celebra- 
cion di San Juan. 

E tabata e celebracion pa 
cuminsa trece e habitan- 
tenan bek n’e club aki, pasa 
un momento social cu otro. 

E anochi a cuminsa cu Celia 
Thiel splicando esnan presen- 
te riba e origen di celebracion 
di San Juan. Despues a sigui 
un baile p’e pareha Raquel y 
Luis Maduro, kendenan pa 
hopi aña caba ta duna show, 
bisti cu e trahe di e celebra- 
cion aki. 

E parti atractivo di e anochi 
di e baile di San Juan bou di 
esnan presente. Pa straño cu 
e por zona, mayoria di e par- 
ticipantenan tabata muchan- 
an jong, cuminsando for di 3 
aña bay ariba. 

E anochi a cera cu un show 
di baile di mucha y hobennan 
di Candy Dancers, bou direc- 
cion di Desiree Boekhoudt. 
Un bunita show mustrando 
historia di Aruba por medio 
di baile. Club Universal no 
a haya bishita di Minister di 
Cultura, Xiomara Maduro, 
manera el a haci na otro cen- 
tronan di bario. 

Riba e fotonan por mira algo 
di e celebracion aki. 

E celebracion di Dia di San Juan tabata grandi den pueblo: 

Minister Xiomara Maduro a bishita e actividadnan 
pa sostene, apoya y promove nos cultura 


DIALUNA ultimo pueblo di Aruba a cel- 
ebra Fiesta di Dia di San Juan, Dera Gay 
den tur districto aki na Aruba. For di oran- 
an di atardi Minister di Cultura sra. Xioma- 
ra Ruiz-Maduro hunto cu un grupo di em- 
pleado di Departamento di Cultura a inicia 
un recorido bishitando e centronan caminda 
tabatin celebracion di Dia di San Juan. 

A haci bishita na Centro di Bario Noord, Pro 
Juventud Savana na Sabana Liber, Centro 
di Bario Tanki Leendert, Club Sportboys 
na Angochi, Rooi Koochi organisa pa famia 
Koolman y Centro di Bario Brazil. 

Minister Ruiz-Maduro a haya un caluroso 
bon bini na tur e lugarnan cu el a bishita y a 
participa den e baile di San Juan. Minister 
Ruiz-Maduro a felicita y gradici tur organ- 
isacion, directiva y nan comisionnan organ- 
isador p’e actividadnan prepara pa mantene 
nos tradicion di Fiesta di San Juan bibo. 

E mandatario a trece dilanti den su mensa- 
he n’e barionan cu ta bon pa conoce otro cul- 
tura, pero nos cultura nos tin cu mantene 
bibo, apreci’e, sosten’e, apoy’e y promov’e. 

Gobierno di su parti a yuda Centro di Bari- 
onan cu un ayudo financiero y cu material. 
Ademas p’e parti educativo hunto cu Depar- 
tamento di Cultura a entrega scolnan pre- 
paratorio y basico klas 1 te cu 3 e boeki di 
“Shon Wantomba y e celebracion di Dia di 
San Juan.” 

Ademas a bishita y entrega e boeki tambe 
na centro/casnan pa nos hendenan special 
y grandi manera Man na Obra, Bibito Pin y 
Cas Mari. Minister Ruiz-Maduro ta felicita 
Aruba cu nos bunita celebracion di Dia di 
San Juan. 

Parlamentario Jennifer Arends-Reyes (AVP): 

Ta sumamente lamentabel cu Gobierno di MEP-POR-RED 
no kier trece trankilidad bek den Enseñansa 



SEGUN sra Jennifer Arends- 
Reyes tin varios grupo den Ense- 
ñansa cu a haci nan maximo es- 
fuerso pa trece na atencion di tur 
gobernante y Parlamentario locual 
ta decisionan cu nan no ta di acu- 
erdo cu ne. 

Parlamento tabatin diferente se- 
sion y cartanan cu a ricibi di sin- 
dicato y gruponan den Enseñansa. 

Aña escolar practicamente a caba y 
tin un decepcion masha grandi mes 
bou di hopi maestro. Nan tabatin 
speransa cu nan grito lo ser scucha 
y na final ta parce cu Minister di 
Enseñansa, Armando Rudy Lampe 
no kier scucha di ningun hende, ni 
e organo di mas halto cu ta Parla- 
mento pa para su planan specifico 
pa cu Traimerdia, SPO, SPPF y 
MDC. 

“Ta sumamente lamentabel cu nos 
na Aruba a haña nos den un situa- 
cion cu Gobierno unilateralmente 
ta bull doze tur decision. Middag 
Mavo a keda den aire y probable- 
mente lo bay cay bou di Enseñan- 
sa pa Empleo, muchanan chikito 
y mayornan a ser bisa cu nan por 
drenta kleuter mas tempran y no 
tin lugar, muchanan mester un pa- 
pel di Censo pa drenta skol y tin 
hopi mucha indocumenta cu ta na 
cas sin ricibi enseñansa, cu ta bay 
contra derecho di mucha. Aruba 
ta pagando Unicef basta placa y e 
cumplimento no ta bayendo bon pa 
cu e tratado di derecho di mucha. 

E ley di Centro di Cuido di Mucha 


ainda ta warda un fecha pa Min- 
ister, Armando Rudy Lampe pone 
bay na vigor!! Tur ta algun punto 
cu no ta bayendo bon den enseñan- 
sa”. 

Sra Arends-Reyes a pidi un plan- 
ning di mudamento di tur skol pa 
aña escolar nobo, pero no a ricibi 
esaki y mayor y maestronan lo ser 
confronta cu e noticia di mudamen- 
to despues. Enseñansa no ta pas- 
ando su mihor momentonan y ta 
increibel cu ningun hende no por 
para e decisionan cu no ta bayendo 
bon den ehecucion. 

Tambe ta primintiendo skolnan 
airco, pero no tin transparencia 


di unda e fondonan ta bin di cual 
presupuesto of si ta di fondonan di 
sponser priva. Un otro pregunta 
ta con e skol lo paga e cuentanan 
di coriente y dicon no ta sigui pro- 
move uzo di solar panels. 

Tur biaha cu a puntra Minister 
pa contesta, pregunta te ainda no 
a ricibi contesta, cual tambe ta di 
lamenta. 

Na final di dia claridad y trans- 
parencia ta necesario pa tin mas 
trankilidad pa maestronan cu ta 
dedica nan bida na enseñansa. 

Nos maestro, mayor y muchanan 
di Aruba merece hopi mas respet y 
merece un mihor trato di Gobierno 
MEP-POR-RED, sra. Jennifer Ar- 
ends-Reyes a termina bisando. 

Caso di maltrato cu dos detencion 


WILLEMSTAD - Diamars 25 di juni 2019 alred- 
edor di 22.30or di anochi, Central di Polis a dirigl un 
unidad Policial na policlinica di SEHOS pa un caso di 
maltrato. 

Na yegada di e unidad, a bin topa cu un hómber cu 
hincá na su curpa. 

For di investigacion cu Polis a realisá n’e sitio a sali 
na cla, cu den área di Otrobanda e hómber aki tabatin 
problema cu un otro hómber. 

Dado momento a surgi un bringamento y un di e hóm- 
bernan a propiná e otro un hincá na altura di su pecho. 


Despues e victima mester a bay Policlinica pa trata- 
mento médico. 

Mas lat e sospechoso mester yega policllnica di SE- 
HOS y eynan a bolbe surgl un bringamento. 

Na SEHOS a detené ámbos sospechoso, M.P.F. di 50 
aña di edad nacé na Surinam y H.T. di 45 aña di 
edad nacé na Córsou p’e maltrato ariba mencioná. 

A presenta e sospechosonan dilanti di un Fiscal auxil- 
iar kende a ordená nan encarcelamento pendiente di 
mas investigacion. 


Detencion relacioná cu un caso di menasa relacional 

WILLEMSTAD - Relacioná cu un caso 
di menasa cu arma di candela contrá di su 
famia cu a tuma lugar den área di un esta- 
blecimento na Brievengat, e investigacion 
den e caso aki a continuá. 

Diamars 25 di jiini 2019, alrededor di 
22.34or di anochi, Polis a detené e hómber 
sospechoso J.A.P., nacé na Córsou di 48 
aña di edad, na su cas den área di Sapate, 
pa menasa y violacion di arma di candela. 

Despues a tene un entrada hudicial na cas 
di e sospechoso. A presentá e sospechoso di- 
lanti di un Fiscal auxiliar, kende a ordená 
su encarcelamento pendiente di mas inves- 
tigacion. 



Identidad di vktima di hogamento 


WILLEMSTAD - Diadomingo 9 di jiini 2019, per- 
sonal di Guardacosta a saca curpa di un hómber for di 
laman 5 miya for di costa na altura di Bullenbaai. 

Despues di autopsia di ley, investigacion di un antrop- 
ólogo y datonan médico, tanto na Córsou y na Venezu- 
ela e curpa a keda identificá como di e hómber: Elio 


Rafael Ramones Lara, nacé na Venezuela dia 12 di 
januari 1974 (45 aña). 



\ 


Mainta 


www.facebookxoni/awemamta ' 

Okupashon di hotél a oumentá den 
Mei 2019 kompará ku aña anterior 



WILLEMSTAD. - Den Mei di 

2019 Kórsou a registrá un oku- 
pashon di hotel di 71.1%. Kompará 
ku 2018 (68.3%) esaki ta un ou- 
mento di 2.8 punto di porsentahe. 

E tarifa promedio diario (ADR) a 
subi un tiki ku 0.04% kompará ku 
2018, di $141.73 na 2018 pa $141.79 
na 2019. Pa loke ta trata e entrada 
pa kamber disponibel (RevPAR), 
sifranan ta indiká un oumento un 
tiki mas grandi di 4.1%. E entrada 
pa kamber disponibel na Mei 2018 
tabata $96.84 i na 2019 ela subi pa 
$100.82 

Aunke temporada di primavera 
a kuminsá na paisnan friu, Mei 
ta keda un bon luna pa hasi un 
vakashon na un destinashon kal- 
uroso manera Kórsou. 

E klima na Kórsou ta tropikal i 


kaluroso henter aña, ku temper- 
aturanan entre 28 pa 31°C. 

Nos playanan ku santu blanku i 
solo henter aña ta krea un deman- 
da pa e destinashon ku ta tradusl 
den un kresemente di okupashon 
i debes en kuando tarifa promedio 
diario, kual outomatikamente ta 


nifika un oumento den entrada pa 
kamber disponibel. 

Sifranan di okupashon di hotel ta 
kolektá tur luna pa STR i ta basá 
riba 11-14 propiedat kual ta repre- 
sentá un total di 2500 kamber riba 
nos isla. 


Sint Maarten no por sigui warda pa 
subi edat pa Penshun di Behes 


WILLEMSTAD. Otro kuestion ku a reunl tokante 
dje durante e bishita di Cft ta ehekushon di e presu- 
puesto di 2019, preparashon di e presupuesto di 2020, 
sosten di likides i e estado aktual di e instrukshon di 
Konseho di Minister di Reino di 2015. 

Pa kumpli ku e instrukshon ei Sint Maarten mester 
kompensá su défisitnan di pasado, eliminá su retra- 
sonan den pago i hasi e sistema di kuido i penshon di 
behes di e pais mas sostenibel. Relashoná ku e ultimo 


aki, Sint Maarten a proponé pa subi edat di Penshon 
di Behes di 62 pa 65 aña na 2020. 

Cft ta konsehá Sint Maarten pa start e proseso presu- 
puestario pa 2020, di moda ku den e próksimo lunanan 
lo tin un konsepto di presupuesto i por inklui den dje 
subida di edat di Penshun di Behes. Cft ta ekspresá 
su desepshon pa ku e echo ku te ainda no a ehekutá e 
kambionan di lei tokante di penshun, manera a keda 
primintl. Mas retraso ta totalmente indeseabel. 

Debe di gobiernu di Sinl Maarten lo subi di 37 pa 51% 


WILLEMSTAD. CFT ta premirá ku e kuota di debe 
di Sint Maarten lo oumentá di 37 pa 51 porshento na 
2019. 

E oumento aki ta prinsipalmente un konsekuensia di 
e fiansa planeá pa invershon di kapital, e fiansa pa 
rekuperashon di e aeropuerto i e apoyo di likides. Cft 
lo sigui e desaroyo di e proporshon entre e debe i e PIB 
(GDP), pa manten’é na un nivel sostenibel. 

Na 2010 Hulanda a palabrá pa tuma 70 porshento di e 
debe pendiente di e anterior Antia Hulandes. Na mes 
momento a introdusi e Lei di Reino di supervishon fi- 
nansiero i a krea Cft pa yuda e paisnan Sint Maarten 
i Kórsou prevenl ku un situashon di debe insostenibel 
lo a bolbe presentá su mes. Komo resultado di e Lei 
di Reino, ta usa un tasa di interes abou pa e debenan 
koriente i pa fiansa nobo pa invershon di kapital. E 
tasa di interes aki ta konsiderablemente mas abou ku 
interes na otro pais den Karibe. Sint Maarten tin pues 
mas libertat finansiero pa usa e rekursonan pa e nese- 
sidatnan di e pueblo di Sint Maarten. 

Cft ta pidi un bes mas atenshon di gobiérnu pa final- 


isashon di e kuentanan anual di e añanan anterior pa 
finalisá e proseso di responsabilisashon. 

Parlamento ya a aprobá e kuentanan anual di 2013 
i 2014, pero Gobernador mester firma nan ainda. Ai- 
nda no a entregá e kuentanan anual di 2015 i 2016 na 
Parlamento i ainda mester traha e kuentanan anual 
di 2017 i 2018. 

Kolegio di supervishon finansiero di Kórsou i Sint 
Maarten a bishitá Sint Maarten di 24 te 26 yuni i a 
tene reunion ku Gobernador, Minister di Finansa, 
Konseho di Minister i e direktor di programa pa re- 
forma di Servisio di Impuesto. 

Habitantenan di Bario Damasco Resort pa mas cu 4 
aña tin un bórchi ku nómber di un kaya tira abao. Nan 
a trata tur instansha pa bin poné bék pero sin algun 
resultado. Awor habitantenan ta pidi ayudo di Prensa 
pa yama atenshon di esnan responsabel pa bin pone 
e bórchi bék kaminda e mester ta. Ta piká ku e kos 
aki ku a kosta komunidad sén ta tirá te ku mondi a 
kuminsa krese rónt di dje. 


Na oktober e kaso por sigui 

Mester traha rapórt sikiatriko di asesino 

Jorge Hueck Cedaño 


WILLEMSTAD. E suidadano Jorge Hueck Cedano 
tabata den sala di korte ayera atrobe, akusá di ases- 
inato di un señora ku e tabatin un relashon kuné. E 
señora aki tabata di un snék den e bario Mari Pam- 
pun. 

Tratamentu di e kaso ayera tabata proforma, esei ke 
men ku atrobe no a bai realmente riba kontenido. 
Falta algun dokumento importante pa finalisá i keda 
entregá na tur esnan konsernl manera abogado, fiskal 
i wes. 

Wes mr. Mauritsz de Kort a dirigi e seshon ayera 


den korte i a hasi algun pregunta hopi speslfiko na 
e akusado, entre otro si e ta dispuesto di koperá pa 
sikiater traha un rapórt di su situashon personal. 
Anteriormente tabata sikólogo ku mester a konsultá 
ku e akusado i esei a sosodé kaba. Fiskal señora mr. 
Emma de Groot a elaborá riba e dokumentonan ku tin 
riba mesa i a sostené e petishon di abogado mr. R.E. 
Martis pa laga konsultá tambe ku sikiater. 

E akusado a ekspresá di no tin ningun problema pa 
someté su mes na un investigashon sikiátriko i ku lo e 
duna full koperashon. 

Tratamentu di e kaso riba kontenido lo ta 25 di ókto- 
ber binidero pa mitar di 10 di mainta. 






32 


Corsou 


AWEMainta 


Diabierna, 28 juni 2019 


Su kómplise si a haña kastigu 

Siman pasá a likidá akusado ku mester a 
presentá diaranson den korte 


WILLEMSTAD. Pa ayera tabatin programá trata- 
mentu di e kaso di e duo Marlison Pieter i Germain 
Andrea pa poseshon di arma di kandela, pero manera 
ta konosl e kaso a kue un otro buélta awor Marlison 
Pieter a keda likidá siman pasá. 

Di rumornan ku ta sirkulá e likidashon aki tin di 
haber ku asesinato di e notorio “Pele” di Bándariba, 
kende resientemente tambe a keda asesiná. 

Tin papiá ku aki lo ta kuestion di bengansa kontra di 
Marlison Pieter pa morto di Pele. Ministerio Publiko 
sinembargo tabatin e impreshon ku Germain Andrea 
for di un prinsipio a tuma e akusashon di poseshon di 
arma di kandela riba dje puramente pa skapa Marli- 
son Pieter for di persekushon penal. 

Marlison Pieter, kende entre tantu no tei mas, pasobra 
el a keda likidá, ta un bon konosi di hustisia, komo tal 
posiblemente Germain Andrea a deklará na polisnan 
ku no ta Marlison Pieter ta doño di e arma di kandela, 
sino e. 

Ayera den sala di korte Germain Andrea a ripitl su 
deklarashon un biaha mas, bisando ku ta e a kumpra 
e arma di kandela pa 2500 florin serka un ‘Chamo’ i 


ku ta e ta doño di tantu e arma komo e munishon ko- 
respondiente. 

Germain Andrea no tin pasado ku hustisia, e ta un 
firstoffender. Pero el a konta mas aleu ku e tabatin e 
arma di kandela pa problemanan ku e tin ku un per- 
sona di kua e no kier a menshoná e nómber. 

Enfin, segun fiskal, a haña e arma di kandela den un 
lachi di un kashi di paña i Germain Andrea por a bisa 
presis na unda e arma di kandela tabata wardá. 
Abogado mr H.S. Johannes, kende en prinsipio tabata 
enkargá ku tratamentu di e kaso no a yega sala di 
korte na tempu pa tratamentu di e kaso i wes mr. de 
Kort a dal bai numa sin abogado. 

Abogado mr H.S. Johannes a kana yega 10 minut pasá 
di 4, na momento ku wes tabata bai dikta sentensia. 
Pues tratamentu di e kaso di Germain a bai sin un 
abogado pa defend’é. 

Fiskal a pidi un kastigu di prizon di 12 luna inkondis- 
honal pa Germain Andrea i finalmente wes mr. de 
Mauritsz Kort a husga otro, dunando un kastigu di 
prizon di 9 luna inkondishonal, kitando e periodo den 
aresto preventivo. 


Wes a baha ku kasligu pisá 
riba Judric de Lima pa poseshon di arma 


WILLEMSTAD. Un biaha mas e akusado Judric de Lima 
tabata den sala di korte ayera (26 di yuni) pa arma di kan- 
dela i ladronisia. Ta trata aki di un suidadano ku tin un 
trayektoria bastante largu ku hustisia. 

E biaha aki e akusashon tabata ladronisia dia 7 di yuli 
2017 den un kas di famia Henriquez, kaminda Judric de 
Lima a hórta 3 telefon mobil, mas algun televishon i pren- 
da pa bende nan despues. 

Segun doño di e kas kaminda Judric de Lima a drenta pa 
hórta, e kas aki a keda tur ariba abou despues ku e ladron 
aki a buska kosnan di balor. Ta un destrukshon kompletu 
a tene den e kas. 

Remarkabel ta ku Judric de Lima ta un fiel bishitante di 
Blachi Bérdé (Campo Alegre) i e tin un relashon ku un di e 


muhénan di Campo Alegre. Na vários okashon e akusado 
aki a hañ’é ku hustisia pa poseshon di arma di kandela, 
esaki tabata e kaso na aña 2011, na 2013 i resientemente 
atrobe na aña 2018. Ta lógiko ku polisnan ku a sigui Ju- 
dric de Lima su pasonan i na sierto momento a gar’é ku ar- 
manan di kandela den Campo Alegre. E tabatin un arma 
di kandela den un tas huntu kuné, pero tambe den un kasi 
di e kamber di e señora di Campo Alegre. 

Doño di e kas kaminda Judric de Lima a hórta a entregá 
un petishon pa daño i perwisio ku fiskal a mustra komp- 
renshon pe. Fiskal a pidi un kastigu di prizon di 48 luna 
di kua 12 luna kondishonal pa Judric de Lima plus guia di 
parti di Reclassering i wes a bai di akuerdo ku e demanda 
di Ministerio Publiko. 

Servicio pa 
Comunidad 


. -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Oduber 

Pariba di Brug: 

Centro Medico 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst. 117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Hui 

* Media 

I iri'i r« 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Club Kibrahacha 60 plus su 
accion di rifa ta diasabra awor 
29 juni rond henter Aruba 



CLUB Kibrahacha tur aña tin su fundraising di loteria ta pa recauda fondo p’asina e 
fundacion por sigui traha na bienestar di tur 60 plus den e comunidad di Aruba. Alabez 
di ta contribuyendo na un bon causa cu cada compra di un ticktet di nos loteria bo tin 
oportunidad pa gana premionan hopi atractivo 

Diasabra awor 29 di juni e team di boluntarionan di Rotaract y Club Kibrahacha ta bay 
na diferente punto di benta p’asina pueblo por cumpra nan ticket y asina tambe yuda 
Club Kibrahacha sigi cu su bon trabou. 

Premionan p’e rifa di Club Kibrahacha ta: Premio 1: Christmas in New York (5 anochi 
pa 2 persona); Premio 2: Eje Cafetero Colombia (2 anochi Bogota y 5 anochi Pereira pa 
2 persona): 

Premio 3: Weekend Curacao (2 anochi pa 2 persona): Premio 4: Weekend stay Playa 
Linda: 

Premio 5: Smart TV 43 Inch: Premio 6: Tablet: Premio 7: Dinner for two Café Piccolo 
Restaurant Hyatt: Premio 8: Brunch for two na Tierra del Sol: Premio 9: Gift Certifi- 
cate by Wine & Dine Aruba. 


Sorteo ta tuma lugar dia 5 di juli. Wak 
pa bo linea ta na awa p’asina bo ta den 
wega. Notario mr. Rodriguez-Taekema 
lo tey presente pa saca e premionan ga- 
nador. Club Kibrahacha ta gradici tur 
cu a contribui cu e benta di nos loteria 
p’asina e fundacion por sigui traha pa 
un bon causa. 

Pa mas informacion por yama na ofi- 
cina di Club Kibrahacha na 582-8159 
of 588-3131. 


Cu hopi dolor pero conforme Dios su boluntad 
Staff y personal di 


ProGraphics l 

^ IMPRENTA PRINTERS DRUKKERIJ 

Kier a participa fayecimiento di 
Sr. Oswaldo Hoek. 

Nos profundo condolencia ta bay na 
Famia Hoek. 

Cu Oswaldo sosega na paz. 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

A fayece: 



Sr. Oswaldo Enrique Hoek 

MihorConoci como:"Balo" 
05-08-1948-24-06-2019 


Mayornan: 

t Victor y Luisa Hoek Britten 

Yuinan: 

Enrique Hoek 

Jorgina"Gina"Hoek 

Ex Sra. 

Rosa Maria Werleman 

Rumannan: 

t Angel Britten 
t Walter Hoek 

Olivia y t Luis Almazo Hoek 
Andresito Hoek 

Rudy y Jacoba Hoek Ruiz 

Mario y Alix Hoek Correa 
t Edwin Hoek 

Carlos y Olga Hoek Arends 

Sobrina/o nan: 

Louisiane Almazo y Clifford Danje 
Analy y Dwayne de Palm 

Joshmar Hoek 

Ricky y Mylaidy Hoek 

Raymond Hoek 

Millard Hoek 

Owen Almazo y Ethan Danje 
Tristan Hoek 

Aiden de Palm 

Landen Hoek 

Demas famia: 

Sra. Reina Hoeky famia 

Sra. Manuela Brito 

Edilio Garcia y famia 

Johana Werleman y famia 

Juan Werleman y famia 

Sandra Werleman y famia 

Perin Kocky famia 

Rosalinda Geerman y famia 
Anthony Werleman 

Ayudante: 

Sra. Pascualita "Ita" Ridderstaat 

Famia: 

Naty Wolff y famia 

Alphonso Dania y famia 

Dr. John Croes 

Cas di machi 

Lite Life medicab 

Ambulance Aruba 


Primo/anan, comer y compernan, ihanan, tur su bon 
amigo/anan, tur su bon bisiñanan di Noord y Playa y tur su ex 
coleganan di Oranjestad Printing,The News, Pro Graphics Inc 
Aruba. 

Demas famia: Hoek, Britten, Werleman, Almazo, Ruiz, Correa, 
Jeand'Or, Mateo,Tromp, Maduro,Tjong-Ajon, Kock, Geerman, 
Quandt, Garcia, Henriquez, Brito, Croes, Danje, Marchena, 
Marquez, Thode 

Ta invita pa e acto di entiero cu lo tuma lugar 28 - 06- 2019 e 
restonan mortal lo ta reposa di 2or pa 4or na Aurora Funeral 
Home y despues lo sali pa Santana Catolico na Playa. 
Condelencia 27 -06- 2019 na Aurora Funeral Home. 


Polis tin eksperensha ku nan.... 

Duo ku a burdugá ku 
polis durante karnaval ta 
bai pariba sigur dos aña 


WILLEMSTAD.Pa loke ta trata Sedwin 
Reigina su defensa, hibá pa aboga- 
do mr. Uldrick Dickens, esaki mester 
a rekonosé mesora ku Reigina sigur 
no ta un deskonosi di polisnan ya ku 
na novémber 2018 kaba e tabatin un 
konfrontashon ku polisnan. 


Kaminda despues ku imágennan di 
vidio a komprobá ku ta Regina a keda 
maltratá dor di polisnan i no polisnan 
dor di Reigina. 

E abogado a elaborá ampliamente riba 
e pasado aki, mustrando ku polisnan 
for di e tempu ei a trata robes ku su 
kliente i tabata den un atmósfera di 
tuma vengansa. 

Polisnan no tabata kontentu ku a laga 
Reigina asina lihé den libertat. 


A^ra 

'%Q*KC & 

Gradicimento 


Na nomber di henter famia nos kier a manda un palabra di 
gradicimento inmenso na tur esnan cu di un of otro forma a 
mustra nan sosten, atenshon durante enfermedad, 
fayecimento y entiero di nos defunto stima: 



Percy Isenia 

"Percy of Drabulete" 

Tambe na Aurora Funeral Home pa nan exellente servicio. 


Entre tantu a bini un 
otro kaso aserka, esta 
e suseso den luna di 
mart 2019, kaminda 
un biaha mas Sedwin 
Reigina a hañ’é kon- 
frontá ku polis i ta 
hinter un bómbóshi 
tabatin ku agentenan 
polisial pleitando ku 
e akusado Reigina, 
miéntras esaki tabata 
abou na suela ku un 
agente polisial sintá 
riba su lomba. 

Fiskal finalmente a de- 
mandá un kastigu di 
prizon di 36 luna di 
kua 6 luna kondishon- 
al i un periodo di prue- 
ba di 3 aña. 

Wes mr. Mauritsz de 
Kort a konklui ku no 
ta tur e akusashonnan 
ta probá i finalmente a 
konklui ku un kastigu 
di prizon di 30 luna di 
kua 6 luna kondishonal 

1 un periodo di prueba 
di 3 aña, guia di Rek- 
lassering i e obligashon 
pa sigui un training pa 
baha stress, esta e asi- 
na yamá ‘equip’. 

Ta resta e akusadonan 

2 siman pa disidf si ta 
apelá e sentensia. 
























Diabierna, 28 juni 2019 


AWEMainta 



Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 


Keda “up to date” y MKe nos riba facebooK 
www.facebooK.com/awemainta 


i Like us on: 
\ facebook 

\ VI 



Subi riba nos website 


www.awemainta.com 


AWEMainta completamente 

DIGITAL 

















